turjo4nis/wikipedia-bn-dump-20250701 huggingface dataset:
লাতেহার জেলা

লাতেহার জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি রাজ্যের উত্তর-পশ্চিমে (বায়ুকোণে) অবস্থিত পালামৌ বিভাগের অন্তর্গত একটি জেলা। ২১শে চৈত্র ১৪০৭ বঙ্গাব্দে (৪ঠা এপ্রিল ২০০১ খ্রিষ্টাব্দে) পালামৌ জেলা থেকে দক্ষিণের নতুন জেলাটি গঠন করা হয়। এই জেলার জেলাসদর  লাতেহার। জেলাটি লাতেহার মহকুমা ও মহুয়াদাঁড় মহকুমা নিয়ে গঠিত।

ইতিহাস 
বর্তমান এই জেলার অঞ্চলসমূহ ১৯২৮ সালে গঠিত হওয়া পালামৌ জেলার অংশ ছিলো। ২০০১ সালে পালামৌয়ের উপজেলাকে ৪ এপ্রিল জেলায় উন্নীত করা হয়। এটা বর্তমানে লাল করিডোরের অংশ।

অবস্থান
জেলাটির উত্তরে ঝাড়খণ্ড রাজ্যের পালামৌ জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের চাতরা জেলা৷ জেলাটির পূর্বে ঝাড়খণ্ড রাজ্যের চাতরা জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা৷ জেলাটির দক্ষিণে ঝাড়খণ্ড রাজ্যের লোহারদাগা জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা৷ জেলাটির পশ্চিমে ছত্তীসগঢ় রাজ্যের বলরামপুর জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের গাড়োয়া জেলা৷

জেলাটির আয়তন ৪২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.৩৮%৷

ভাষা
লাতেহার জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ৫৬০৮৯৪ (২০০১ জনশুমারি) ও ৭২৬৯৭৮ (২০১১ জনশুমারি)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২০তম৷ ঝাড়খণ্ড রাজ্যের ২.২% লোক লাতেহার জেলাতে বাস করেন৷ জেলার জনঘনত্ব ২০০১ সালে ১৩১ ছিল এবং ২০১১ সালে তা বৃদ্ধি পেয়ে ১৬৯ হয়েছে। ২০০১-২০১১ সালের মধ্যে জেলায় জনসংখ্যা বৃৃদ্ধির হার ২৯.৬১% , যা ১৯৯১-২০১১ সালের ২২.৭২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৬৭ (সমগ্র) এবং শিশু (০-৬ বৎ) লিঙ্গানুপাত ৯৬৮৷

শিক্ষা
জেলাটির স্বাক্ষরতা হার ৪০.৬৯%(২০০১) তথা ৫৯.৫১%(২০১১)৷ পুরুষ স্বাক্ষরতার হার ৫৪.১৩%(২০০১) তথা ৬৯.৯৭%(২০১১)৷ নারী স্বাক্ষরতার হার ২৬.৫২%(২০০১) তথা ৪৮.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৯৪%৷

ভূগোল
লাতেহার জেলায় ঝাড়খণ্ড রাজ্যের সব থেকে বড় দুই জলপ্রপাত অবস্থিত। লোধ ঝরনা ও নিম্ন ঘাগরি ঝর্ণা সহ এখানে আরও কিছু ঝর্ণা আছে।

বেতলা জাতীয় উদ্যানও এই জেলায় অবস্থিত।

তথ্যসূত্র

বহিঃসংযোগ

 লাতেহার জেলার ওয়েবসাইট
 লাতেহার জেলা ভ্রমণ গাইড ও ম্যাপ (ইংরেজিতে)

 
২০০১-এ ভারতে প্রতিষ্ঠিত
ঝাড়খণ্ডের জেলা
২০০১-এ ঝাড়খণ্ডে প্রতিষ্ঠিত
গাড়োয়া জেলা

গাড়োয়া জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি রাজ্যের উত্তর-পশ্চিমে (বায়ুকোণে) অবস্থিত পালামৌ বিভাগের অন্তর্গত একটি জেলা। ১৭ই চৈত্র ১৩৯৭ বঙ্গাব্দে (১লা এপ্রিল ১৯৯১ খ্রিস্টাব্দে) পালামৌ জেলা থেকে পশ্চিমের নতুন জেলাটি গঠন করা হয়। এই জেলার জেলাসদর গাড়োয়া শহরে অবস্থিত। জেলাটি গাড়োয়া মহকুমা, রঙ্কা মহকুমা ও নগর উন্টারী মহকুমা নিয়ে গঠিত।

ইতিহাস
১৯৯১ সালের ১ লা এপ্রিল, এই জেলাটি প্রাক্তন গাড়োয়া উপবিভাগকে পৃথক করে প্রাক্তন পালামৌ জেলা থেকে তৈরি করা হয়েছিল। ২০১১ সালের হিসাবে গাড়োয়া জেলা বর্তমানে রেড করিডরের একটি অংশ।

জেলাটির জেলাসদরের নিকটবর্তী পাহাড়ে পুরাতন গড়দেবীর মন্দির অবস্থিত৷ অনুমান করা হয় গড়দেবীর নাম অনুসারে জায়গাটির নামকরণ করা হয় গাড়োয়া, যা স্থানীয় লিপিতে 'গঢ়বা' লেখা হয়ে থাকে৷

ভূগোল 
গাড়োয়া জেলা ২৩° ৬০' থেকে ২৪° ৩৯' উত্তর অক্ষাংশ এবং ৮৩° ২২' এবং ৮৪° ০০' পূর্ব দ্রাঘিমাংশের মধ্যে অবস্থিত। এর উত্তরে সোন নদী, পূর্বে ঝাড়খণ্ড রাজ্যের পালামৌ জেলা, দক্ষিণে ছত্তিশগড় রাজ্যের বলরামপুর জেলা এবং পশ্চিমে উত্তর প্রদেশের সোনভদ্র জেলা অবস্থিত।

অর্থনীতি
২০০৬ সালে ভারত সরকার গাড়োয়া জেলাকে মোট ৬৪০টির মধ্যে দেশের ২৫০টি সর্বাধিক অনগ্রসর জেলার মধ্যে একটি হিসেবে মনোনীত করে। এটি ঝাড়খণ্ড রাজ্যের ২১টি জেলার মধ্যে একটি যা বর্তমানে অনগ্রসর অঞ্চল অনুদান তহবিল কর্মসূচি (বিআরজিএফ) থেকে তহবিল গ্রহণ করছে।

জনমিতি 

২০১১ সালের জনশুমারি অনুযায়ী, গাড়োয়া জেলার জনসংখ্যা ১৩,২২,৭৮৪ জন, যা মোটামুটিভাবে মরিশাস জাতি বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। জনসংখ্যার দিক দিয়ে এটি ভারতে ৬৪০ টির জেলার মধ্যে ৩৬৮ তম। জেলায় জনসংখ্যা ঘনত্ব প্রতি বর্গকিলোমিটারে ৩২৭ জন (৮৫০/বর্গ মাইল)। ২০০১-২০১১ দশকে এর জনসংখ্যা বৃদ্ধির হার ছিল ২৭.৭১%। জেলাটিতে লিঙ্গ অনুপাত হল প্রতি ১০০০ পুরুষের বিপরীতে ৯৩৩ জন নারী, এবং সাক্ষরতার হার ৬২.১৮%। জনসংখ্যার ২৪.২% তফসিলি জাতি থেকে এবং ১৫.৬% তফসিলি উপজাতির অন্তর্ভুক্ত।ভারতের ২০১১ সালের জনশুমারির সময় জেলার জনসংখ্যার ৫৪.৫২% হিন্দি, ২৬.২৪% মাগধী, ৭.২৯% ভোজপুরি, ৫.৩৯% সাদরি এবং ৫.২৯% উর্দু ভাষায় কথা বলত। এছাড়াও ১১,০০০ ব্যক্তি কুরুখ ভাষায় কথা বলে।

রাজনীতি
গাড়োয়ার দুটি বিধানসভা কেন্দ্র রয়েছে, একটি হল গাড়োয়া এবং অন্যটি ভবনাথপুর। দুটিই পালামৌ লোকসভা কেন্দ্রের অংশ, যার সাংসদ বিজেপির বিষ্ণুদয়াল রাম। গাড়োয়ার বর্তমান বিধায়ক জেএমএমের মিথিলেশ কুমার ঠাকুর, অন্যদিকে ভবনাথপুরের বিধায়ক বিজেপির ভানুপ্রতাপ শাহি।

পরিবহন
গাড়োয়া সড়ক ও রেলপথের সাথে সুসংযুক্ত। রাঁচি এবং ঝাড়খণ্ড, বিহার ও ছত্তিশগড়ের প্রধান জেলাগুলি থেকে দৈনিক বাস পরিষেবা পাওয়া যায়। এই জেলায় সড়ক যোগাযোগ রাজ্যের অন্যান্য জেলার মতো ভাল নয়। গাড়োয়া জেলা মধ্যপ্রদেশের রেওয়া এবং ঝাড়খণ্ডের রাঁচির সাথে ৩৯ নম্বর জাতীয় সড়ক দ্বারা সংযুক্ত। এখানে ২১০ কিলোমিটার রাজ্য মহাসড়ক, ৫৫ কিলোমিটার জাতীয় সড়ক (জাতীয় সড়ক-৩৯) এবং ৯৬.৯৫ কিলোমিটার জেলা সড়ক রয়েছে। সংযোগ সড়ক এবং করিডোর গুলি সম্পূর্ণভাবে ১৯০ কিলোমিটার।

নিকটতম বিমানবন্দরটি বারাণসীতে (১৪০ কিলোমিটার) অবস্থিত। গাড়োয়া রেলওয়ে স্টেশন পূর্ব রেল অঞ্চলের একটি প্রধান রেলহেড বা রেলপ্রান্ত(রেললাইনের শেষপ্রান্ত)। ৩৯ নম্বর জাতীয় সড়ক গাড়োয়া দিয়ে যায়।

তথ্যসূত্র

বহিঃসংযোগ

ঝাড়খণ্ডের জেলা
গাড়োয়া জেলা
১৯৯১-এ বিহারে প্রতিষ্ঠিত
সফটওয়্যার ডিজাইন

সফটওয়্যার ডিজাইন হলো এমন একটি প্রক্রিয়া যার মাধ্যমে একজন এজেন্ট সফটওয়্যার নির্মাণের স্পেসিফিকেশন তৈরী করেন।  সফটওয়্যার ডিজাইন বলতে জটিল ব্যবস্থাকে ধারণাবদ্ধকরণ, কাঠামোবদ্ধকরণ, বাস্তবায়ন, সম্পাদন ও পরিবর্তনের সাথে যুক্ত সমস্ত কার্যকে বুঝায়। 

সচরাচর সফটওয়্যার ডিজাইনে রয়েছে সমস্যা সমাধান ও সফটওয়্যার সমাধানের একটি পরিকল্পনা। এর মধ্যে রয়েছে নিচু-পর্যায়ের উপাদান ও অ্যালগরিদম ডিজাইন এবং উচ্চ পর্যায়ের স্থাপত্য ডিজাইন।

আরও দেখুন
 পরিষেবা ভিত্তিক স্থাপত্য

তথ্যসূত্র

বহিঃসংযোগ

সফটওয়্যার নির্মাণ
সফটওয়্যার প্রকৌশল
সফটওয়্যার বিষয়শ্রেণী

সফটওয়্যার বিষয়শ্রেণী বলতে সফটওয়্যারের দল বা শ্রেণীকে বুঝায়। এটা সফটওয়্যারকে একক ভাবে প্রতিটি প্যাকেজ বুঝার পরিবর্তে এ বিষয়শ্রেণী সমূহের আলোকে বুঝতে সাহায্য করে। ভিন্ন ভিন্ন শ্রেণিবিন্যাস পদ্ধতি সফটওয়্যারের ভিন্ন ভিন্ন দৃষ্টিভঙ্গি বিবেচনায় করা হয়।

শ্রেণীবদ্ধকরণ পন্থা

ক্রিয়া
কম্পিউটার সফটওয়্যারকে সাধারণ ক্রিয়া, ধরন, ব্যবহার ক্ষেত্রের উপর ভিত্তি করে বিভিন্ন ভাগে ভাগ করা যায়। এ হলো তিনটি বৃহৎ শ্রেণিবিন্যাস

 অ্যাপলিকেশন সফটওয়্যার হলো প্রোগ্রামিং কর্মের জন্যে কম্পিউটার প্রোগ্রামের সাধারণ উপাধি। অ্যাপলিকেশন সাধারণ উদ্দেশ্যে (ওয়েব ব্রাউজার, ইত্যাদি) অথবা বিশেষ উদ্দেশ্যের (হিসাববিজ্ঞান, গ্রাফিক ডিজাইন সফটওয়্যার ইত্যাদি) হতে পারে। অ্যাপলিকেশন সফটওয়্যার সিস্টেম সফটওয়্যারের বিপরীত।
 সিস্টেম সফটওয়্যার হলো কম্পিউটার সিস্টেম শুরু বা চালাতে ব্যবহৃত প্রোগ্রামকে বুঝাতে ব্যবহৃত শ্রেণীগত শব্দগুচ্ছ। 
 কম্পিউটার প্রোগ্রামিং সরঞ্জাম, যেমন কম্পাইলার ও লিঙ্কার কম্পিউটার প্রোগ্রাম সোর্স কোড ও লাইব্রেরি র‍্যামে অনুবাদ ও সমন্বয় করতে ব্যবহৃত হয়।

স্বত্ত্বাধিকার অবস্থা
গ্নু প্রকল্প স্বত্ত্বাধিকার অবস্থা বিবেচনা করে সফটওয়্যারকে এভাবে শ্রেণীবদ্ধ করে: ফ্রি সফটওয়্যার ও মালিকানাধীন সফটওয়্যার। এছাড়াও সফটওয়্যারকে স্বত্ত্বাধিকার বিবেচনায় নানাভাবে বিভক্ত করা যায় যেমন- ওপেন-সোর্স সফটওয়্যার, পাবলিক ডোমেইন সফটওয়্যার, কপিলেফটকৃত সফটওয়্যার, শিথিল অনুমতিসূচক নিবন্ধিত সফটওয়্যার, গ্নু জেনারেল পাবলিক লাইসেন্সের অধীনে নিবন্ধিত সফটওয়্যার, গ্নু অপারেটিং সিস্টেম, মালিকানাধীন সফটওয়্যার, ফ্রিওয়্যার, শেয়ারওয়্যার, ব্যক্তিগত সফটওয়্যার, বাণিজ্যিক সফটওয়্যার ইত্যাদি।

ফ্রি সফটওয়্যার
ফ্রি সফটওয়্যার হলো এমন সফটওয়্যার যাতে ব্যবহারকারীকে তা ব্যবহারের, অধ্যয়নের বা পরিবর্তনের পূর্ণ স্বাধীনতা দান করা হয়। ব্যাপক অর্থে এর মানে হচ্ছে সোর্স কোড উন্মুক্ত করে দেয়া। ফ্রি সফটওয়্যারের অর্থ মানে এ নয় এটি ব্যবহারে কোন অর্থ প্রদান করতে হবে না, এটি মূল্যযুক্ত বা বিনামূল্যের দুটোই হতে পারে। গ্নু/লিনাক্স অপারেটিং সিস্টেমসমূ হলো ফ্রি সফটওয়্যার।

ওপেন সোর্স সফটওয়্যার
ওপেন সোর্স সফটওয়্যার হলো এমন সফটওয়্যার যার সোর্স কোড নির্দিষ্ট ওপেন সোর্স লাইসেন্সের অধীনে সবার জন্যে উন্মুক্ত করে দেয়া হয়। এটি ফ্রি সফটওয়্যারেরই একটি অন্য প্রতিশব্দ। যদিও ফ্রি সফটওয়্যার শব্দগুচ্ছ ব্যবহারকারীরা দুটোকে আলাদা করতে চান, সংজ্ঞা অনুযায়ী দুটো একই বস্তু।

মালিকানাধীন সফটওয়্যার
মালিকানাধীন সফটওয়্যার ক্লোজড সোর্স সফটওয়্যার নামেও পরিচিত। এরা হচ্ছে ফ্রি নয় এমন সফটওয়্যার, যার সোর্স কোড ব্যবহারকারী থেকে লুকিয়ে রাখা হয়, অর্থাৎ ব্যবহারকারীকে দেখতে দেয়া হয় না। স্বত্ত্বাধিকার ও পেটেন্ট রক্ষায় এর মূল উদ্দেশ্য।

তথ্যসূত্র

বহিঃসংযোগ

সফটওয়্যার
ধরন অনুযায়ী সফটওয়্যার
নিউজিল্যান্ডীয় একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি নিউজিল্যান্ডের একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলোর প্রত্যেকটি মাত্র একবার করে ইনিংস খেলার সুযোগ পায়। প্রথম ওডিআই ক্যাপ লাভের মাধ্যমে তালিকাটি সাজানো হয়েছে। একই খেলায় একাধিক খেলোয়াড় ক্যাপ লাভ করলে তাদের ডাকনামের আদ্যাক্ষর অনুযায়ী তালিকাভূক্ত করা হয়।

৩ জানুয়ারি, ২০২১ তারিখ অনুযায়ী পরিসংখ্যানটি সঠিক।

মন্তব্য:
১ এছাড়াও, ক্রিস কেয়ার্নস, স্টিফেন ফ্লেমিং ও ড্যানিয়েল ভেট্টোরি আইসিসি বিশ্ব একাদশের পক্ষে ওডিআই ক্রিকেটে অংশগ্রহণ করেছেন। কেবলমাত্র নিউজিল্যান্ডের পক্ষে অংশগ্রহণকৃত খেলার রেকর্ড অন্তর্ভুক্ত করা হয়েছে।
২ এছাড়াও লুক রঙ্কি অস্ট্রেলিয়ার  পক্ষে ওডিআই ক্রিকেটে অংশগ্রহণ করেছেন। কেবলমাত্র নিউজিল্যান্ডের পক্ষে অংশগ্রহণকৃত খেলার রেকর্ড অন্তর্ভুক্ত করা হয়েছে।
৩ এছাড়াও মার্ক চ্যাপম্যান হংকংয়ের পক্ষে ওডিআই ক্রিকেটে অংশগ্রহণ করেছেন। কেবলমাত্র নিউজিল্যান্ডের পক্ষে অংশগ্রহণকৃত খেলার রেকর্ড অন্তর্ভুক্ত করা হয়েছে।

তথ্যসূত্র

আরও দেখুন 
 টেড ব্যাডকক
 একদিনের আন্তর্জাতিক
 নিউজিল্যান্ড ক্রিকেট
 নিউজিল্যান্ড জাতীয় ক্রিকেট দল
 নিউজিল্যান্ডীয় টেস্ট ক্রিকেটারদের তালিকা

বহিঃসংযোগ 
হাউস্ট্যাট

নিউজিল্যান্ড
নিউজিল্যান্ডের একদিনের আন্তর্জাতিক ক্রিকেটার
ওডিআই
রোহিত শেট্টি

রোহিত শেট্টি (; জন্ম: ১৪ মার্চ ১৯৭৪) হলেন একজন ভারতীয় চলচ্চিত্র পরিচালক, প্রযোজক এবং উপস্থাপক। তিনি গোলমাল চলচ্চিত্র সিরিজ, সিংঘম চলচ্চিত্র সিরিজ, বোল বাচ্চন, চেন্নাই এক্সপ্রেস (যার জন্য তিনি ফিল্মফেয়ার শ্রেষ্ঠ পরিচালক পুরস্কারের জন্য মনোনীত হন) এবং দিলওয়ালে সহ বিভিন্ন চলচ্চিত্র নির্মাণ করেছেন।

অনুষ্ঠান ও চলচ্চিত্রের তালিকা

চলচ্চিত্র

টেলিভিশন

তথ্যসূত্র

বহিঃসংযোগ

জীবিত ব্যক্তি
১৯৭৩-এ জন্ম
টেলস্ট্রা পিপল চয়েস পুরস্কার বিজয়ী
২১শ শতাব্দীর ভারতীয় চলচ্চিত্র পরিচালক
ম্যাঙ্গালোরীয়
মুম্বইয়ের চলচ্চিত্র পরিচালক
হিন্দি ভাষার চলচ্চিত্র পরিচালক
তুলু ব্যক্তি
১৯৭৪-এ জন্ম
ড্যাডি'স হোম ২

ড্যাডি'স হোম ২ হলো ২০১৭ সালে মুক্তিপ্রাপ্ত শন আন্দ্রেস পরিচালিত, আন্দ্রেস এবং জন মরিস এর কাহিনীতে একটি আমেরিকান ক্রিসমাস রম্য চলচ্চিত্র। এটি ২০১৫ সালে মুক্তিপ্রাপ্ত চলচ্চিত্র ড্যাডি'স হোম এর দ্বিতীয় কিস্তি। চলচ্চিত্রটির কাহিনীতে দেখা যায় সদ্য এক হওয়া বাবা ব্রেড এবং ডাস্টি (ফেরেল এবং ওয়েলবার্গ) বর্তমানে ডাস্টি'র বাচ্চার দেখাশোনা করছে, যারা তাদের নিজেদের বাবার সাথে কথা দেয় ছুটির দিন একসাথে কাটাবে।

চলচ্চিত্রটির অধিকাংশ চিত্রায়ন হয়েছে মার্চ ২০১৭ ম্যাসাচুসেটসে। এটি প্যারামাউন্ট পিকচার্স এর দ্বারা নভেম্বর ১০, ২০১৭ তে যুক্তরাষ্ট্রে মুক্তি পায়। এটি সমালোচকদের কাছ থেকে নেতিবাচক সাড়া পায়। এটি $৭০ মিলিয়ন বাজেট দিয়ে তৈরি হয় যেটি বিশ্বব্যাপী $১৮০ মিলিয়ন আয় করে।

কাহিনী সারসংক্ষেপ 
রেডিও কার্যনির্বাহী ব্রেড টাগার্ট তার সৎ ছেলেমেয়েদের জন্য একজন ভালো পিতা হওয়ার চেষ্টা করছে। কিন্তু সমস্যা তখন বাড়ে যখন তাদের আসল পিতা ডাস্টি মেরন তাদের জীবনে আবার ফিরে আসে।

অভিনয়ে 
 উইল ফেরেল - ব্র্যাড হুইটেকার
 মার্ক ওয়ালবার্গ - ডাস্টি ম্যারন
 মেল গিবসন - কার্ট ম্যারন
 জন সিনা - রজার
 জন লিটগো - ডন হুইটেকার
 লিন্ডা কার্ডেলিনি - সারা হুইটেকার
 স্কার্লেট স্টেভেজ - ম্যাগান ম্যারন
 ওয়েন ভ্যাকোরো - ডিলান ম্যারন
 অ্যালেসেন্দ্রা অ্যামব্রোসলো - কারেন ম্যারন
 ডিডি কস্টিন - আদ্রিয়ানা
 বিলি বুর - জেরি
 চেসলি সুলেনবাগার - নিজ ভূমিকায়
 লিয়াম নেসন - নিজ ভূমিকায়

মুক্তি 
চলচ্চিত্রটি নভেম্বর ১০, ২০১৭ তে যুক্তরাষ্ট্রে মুক্তি পায়।

হোম মিডিয়া
ড্যাডি'স হোম ২ ডিজিটাল এইচডি তে ফেব্রুয়ারি ২, ২০১৮ মুক্তি পায়। এটি ব্লু রে এবং ডিভিডিতে ফেব্রুয়ারি ২০, ২০১৮ তে মুক্তি পায়।

গ্রহণ

বক্স অফিস
ড্যাডি'স হোম ২ যুক্তরাষ্ট্র এবং কানাডায় $১০৩.৮ মিলিয়ন আয় করে। অন্যান্য স্থান থেকে এটি $৭৬.৬ মিলিয়ন আয় করে বিশ্বব্যাপী মোট $১৮০.৪ মিলিয়ন আয় করে। চলচ্চিত্রটি প্রযোজিত বাজেট ছিল $৬৯ মিলিয়ন।

সমালোচকদের প্রতিক্রিয়া 
রোটেন টমেটোসে চলচ্চিত্রটি ১২১ টি পর্যালোচনার ভিত্তিতে ২১% রেটিং পায় এবং যার গড় রেটিং ৪.১/১০। মেটাক্রিটিক এ চলচ্চিত্রটি ২৬ জন সমালোচকের পর্যালোচনায় ১০০ এর মধ্যে ৩০ স্কোর করেছে।

পুরস্কার

সিকুয়েল 
একটি ইন্টারভিউতে মার্ক ওয়ালবার্গ বলে তারা চলচ্চিত্রটির তৃতীয় কিস্তিতে লিয়াম নেসন এর সাথে কাজ করতে পছন্দ করবে।.

তথ্যসূত্র 

ইংরেজি ভাষার চলচ্চিত্র
২০১৭-এর চলচ্চিত্র
মার্কিন ধারাবাহিক চলচ্চিত্র
কর্মহীন পরিবার সম্পর্কে চলচ্চিত্র
প্যারামাউন্ট পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
ফিল্ম সিটি

ফিল্ম সিটি হলো ভারতের মুম্বইয়ের গোরেগাঁও পূর্বের সঞ্জয় গান্ধী জাতীয় উদ্যানের কাছে অবস্থিত একটি সমন্বিত ফিল্ম স্টুডিও কমপ্লেক্স। এটিতে বেশ কয়েকটি রেকর্ডিং কক্ষ, বাগান, হ্রদ, থিয়েটার এবং স্থল রয়েছে, যা অনেক বলিউডের চলচ্চিত্র শ্যুটিংয়ের স্থান হিসেবে ব্যবহার করা হয়ে থাকে। ১৯৭৭ সালে, এটি চলচ্চিত্র শিল্পের কাজে সুবিধা হওয়ার জন্য রাজ্য সরকার দ্বারা নির্মিত হয়েছিল। ভি. শান্তরামের নির্দেশনায় ফিল্ম সিটির পরিকল্পনা প্রণয়ন ও নির্মাণকাজ কার্যকর করা হয়েছিল। ভারতের প্রথম প্রযোজক-পরিচালক-চিত্রনাট্যকার দাদাসাহেব ফালকের (যিনি ভারতীয় চলচ্চিত্র শিল্পের পিতা হিসেবে বিবেচিত হন) স্মরণে ২০০১ সালে এই সিটির নামকরণ দাদা সাহেব ফালকে নগর করা হয়েছিল। এটি প্রায় সব বলিউড চলচ্চিত্রের জন্য শুটিংয়ের স্থান হিসেবে ব্যবহার করা হয়ে থাকে। এই সিটিতে একটি মন্দির, কারাগার, আদালত, হ্রদ, পর্বতমালা, ঝর্ণা, গ্রাম, পিকনিক দাগ, বাগান এবং এমনকি মানুষের তৈরি জলপ্রপাতসহ শুটিংয়ের জন্য সমস্ত ধরনের সামগ্রী রয়েছে।

চিতাবাঘ আক্রমণ
২০১৭ সালের আগস্ট মাসে, চিতাবাঘের আক্রমণের ফলে ফিল্ম সিটি ৮ দিনের জন্য বন্ধ ছিল।

আরও দেখুন
রামোজি ফিল্ম সিটি
ভারতের চলচ্চিত্র
ভারতীয় চলচ্চিত্র ও দূরদর্শন সংস্থান

তথ্যসূত্র

বহিঃসংযোগ

 টাইম-এ টাইমস ম্যাগাজিন: এশিয়ার সেরা - ফিল্ম সিটি বোম্বে, ভারত - স্টার্ডমকে ভাবার সেরা জায়গা হিসাবে তালিকাভুক্ত করেছে 
 একাধিক স্থানে এক দিনে শুটিংয়ের সর্বাধিক সংখ্যার নতুন বিশ্ব রেকর্ড

হিন্দি চলচ্চিত্র
মুম্বইয়ে চলচ্চিত্র স্টুডিও
ব্যবহারকারী স্থান

ইউজারল্যান্ড (অথবা ব্যবহারকারী স্পেস) হলো অপারেটিং সিস্টেমের কার্নেলের বাইরের সমস্ত কোড। ইউজারল্যান্ড সাধারণত বিভিন্ন প্রোগ্রাম ও  লাইব্রেরিকে বুঝায় যা অপারেটিং সিস্টেম কার্নেলের সাথে যোগাযোগ করতে ব্যবহার করে: ইনপুট/আউটপুট সঞ্চালন করা,  সফটওয়্যার, ফাইল ব্যবস্থা পরিচালন করা সফটওয়্যার, অ্যাপলিকেশন সফটওয়্যার ইত্যাদি।

প্রতিটা ব্যবহারকারী স্পেস প্রক্রিয়া সাধারণভাবে এর নিজস্ব ভার্চুয়াল মেমরি স্পেসে রান হয়, এবং স্পষ্টভাবে অনুমোদিত না হলে, অন্য প্রক্রিয়ার মেমরিতে প্রবেশ করতে পারে না। এটি আজকের মূলধারার অপারেটিং সিস্টেমসমূহের মেমরি সুরক্ষা ও সুবিধা বিচ্ছেদ প্রতিবন্ধক তৈরির ভিত। একটি ভিন ব্যবহারকারী মুড দক্ষ ভার্চুয়াল মেশিন তৈরিতে ব্যবহার করা যায়।

তথ্যসূত্র

বহিঃসংযোগ
 লিনাক্স কার্নেল স্পেসের সংজ্ঞা
 

অপারেটিং সিস্টেম প্রযুক্তি
ডিভাইস ড্রাইভার
রোশেল রাও

রোশেল রাও (জন্ম: ২৫ নভেম্বর ১৯৮৮) হলেন একজন ভারতীয় মডেল, অভিনেত্রী এবং উপস্থাপক। ২০১২ সালে, তিনি ফেমিনা মিস ইন্ডিয়া ইন্টারন্যাশনালের মুকুট জয়লাভ করেছিলেন। তিনি কিংফিশার ক্যালেন্ডারে উপস্থিত হওয়া ছাড়াও বিভিন্ন টেলিভিশন অনুষ্ঠানেও অভিনয় করেছেন। ২০১৫ সালে, তিনি কালারসের প্রচারিত জনপ্রিয় অনুষ্ঠান বিগ বস ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি চতুর্থ স্থান অধিকার করেছিলেন।

প্রারম্ভিক জীবন 
রোশেল রাও ১৯৮৮ সালে চেন্নাইয়ে জন্মগ্রহণ করেন। তিনি চেন্নাইয়ের এমওপি বৈষ্ণব কলেজ ফর উইমেন থেকে ইলেক্ট্রনিক মিডিয়াতে বিএসসি সম্পন্ন করেছেন।

ফেমিনা মিস ইন্ডিয়া 
২০১২ সালের জানুয়ারি মাসে, রোশেল রাও পঞ্চম প্যান্টালুন ফেমিনা মিস ইন্ডিয়া দক্ষিণ প্রতিযোগিতায় অংশ নিয়েছিলেন, যেখানে তিনি প্রথম রানার-আপ হয়েছিলেন; শামতা আনচান উক্ত প্রতিযোগিতার শিরোপা জয়লাভ করেছিল। পরবর্তীতে তিনি ফেমিনা মিস ইন্ডিয়াতে অংশগ্রহণ করেন এবং ফেমিনা মিস ইন্ডিয়া ইন্টারন্যাশনাল ২০১২ বিজয়ী হিসেবে আবির্ভূত হন। তিনি সর্বমোট ৩টি সাবটাইটেল জয়লাভ করেছেন। "মিস গ্ল্যামারস ডিভা", "মিস র‍্যাম্প ওয়াক", "মিস বডি বিউটিফুল"। তিনি ২০১২ সালের অক্টোবর মাসে, জাপানের ওকিনাওয়ায় অনুষ্ঠিত মিস ইন্টারন্যাশনাল ২০১২ প্রতিযোগিতায় ভারতকে প্রতিনিধিত্ব করেছিলেন, যেখানে তিনি ৬৮টি দেশের মধ্যে নবম স্থান অধিকার করেছিলেন।

রিয়ালিটি টিভি

তথ্যসূত্র

বহিঃসংযোগ

 

জীবিত ব্যক্তি
ফিয়ার ফ্যাক্টর: খতরোঁ কে খিলাড়ির প্রতিযোগী
বিগ বসের (হিন্দি টিভি ধারাবাহিক) প্রতিযোগী
চেন্নাইয়ের নারী মডেল
জার্মান বংশোদ্ভূত অভিনেত্রী
জার্মান বংশোদ্ভূত ভারতীয় ব্যক্তি
তামিলনাড়ুর নারী মডেল
১৯৮৮-এ জন্ম
চেন্নাইয়ের অভিনেত্রী
ফেমিনা মিস ইন্ডিয়া বিজয়ী
ভারতের সুন্দরী প্রতিযোগিতার প্রতিযোগী
ইঙ্গ-ভারতীয় ব্যক্তিত্ব
ভারতীয় চলচ্চিত্রে ইউরোপীয় বংশোদ্ভূত অভিনেত্রী
মিস ইন্টারন্যাশনাল ২০১২-এর প্রতিনিধি
বলাঙ্গির জেলা

বলাঙ্গির জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিষ্টাব্দে) সম্বলপুর জেলা থেকে নতুন জেলাটি গঠিত হয়৷ পরে জেলাটির পশ্চিমাংশ নিয়ে ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দে) নতুন বলাঙ্গির জেলাটি গঠন করা হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর বলাঙ্গির শহরে অবস্থিত এবং বলাঙ্গির মহকুমা, পাটনাগড় মহকুমা ও টিটিলাগড় মহকুমা নিয়ে গঠিত৷

নামকরণ
ওড়িশার সম্বলপুর রাজ্যের ১৯তম নৃপতি ছিলেন বলরাম দেও, যিনি বলাঙ্গির নগরের পত্তন ঘটান৷ প্রাথমিকভাবে জায়গাটির নাম শাসকের নাম অনুযায়ী বলরামগড় হলেও পরে তা লোকমুখে বলাঙ্গিরে পরিণত হয়েছে৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান
জেলাটির উত্তরে ওড়িশা রাজ্যের বারগড় জেলা৷ জেলাটির উত্তর পূর্বে(ঈশান) ওড়িশা রাজ্যের সোনপুর জেলা৷ জেলাটির পূর্বে ওড়িশা রাজ্যের সোনপুর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বৌধ জেলা ও ওড়িশা রাজ্যের কন্ধমাল জেলা৷ জেলাটির দক্ষিণে ওড়িশা রাজ্যের কালাহান্ডি জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নূয়াপড়া জেলা৷ জেলাটির পশ্চিমে ওড়িশা রাজ্যের নূয়াপড়া জেলা৷ জেলাটির  উত্তর পশ্চিমে(বায়ু) ওড়িশা রাজ্যের বারগড় জেলা৷

জেলাটির আয়তন ৬৫৭৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৪.২২%৷

ভাষা
বলাঙ্গির জেলায় প্রচলিত ভাষাসমূহের পাইচিত্র তালিকা নিম্নরূপ -

বলাঙ্গির জেলাটিতে বসবাসকারী সিংহভাগ লোক সম্বলপুরি/কোশলি ভাষাতে সাবলীল৷

ধর্ম

জনসংখ্যার উপাত্ত
মোট জনসংখ্যা ১৩৩৭১৯৪(২০০১ জনগণনা) ও ১৬৪৮৯৯৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১০ম৷ ওড়িশা রাজ্যের ৩.৯৩% লোক বলাঙ্গির জেলাতে বাস করেন৷ জেলার জনঘনত্ব ২০০১ সালে ২০৩ ছিলো এবং ২০১১ সালে তা বৃদ্ধি পেয়ে ২৫১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৩২% , যা ১৯৯১-২০১১ সালের ৮.৬৩% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৮৭(সমগ্র) এবং শিশু(০-৬ বৎ) লিঙ্গানুপাত ৯৫৫৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫৫.৭০%(২০০১) তথা ৬৪.৭২%(২০১১)৷ পুরুষ স্বাক্ষরতার হার ৭১.৬৭%(২০০১) তথা ৭৫.৮৫%(২০১১)৷ নারী স্বাক্ষরতার হার ৩৯.৫১%(২০০১) তথা ৫৩.৫০% (২০১১)৷ জেলাটিতে শিশুর অনুপাত সমগ্র জনসংখ্যার ১৩.১২%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

ওড়িশার জেলা
বলাঙ্গির জেলা
১৯৪৮-এ ভারতে প্রতিষ্ঠিত
শাহে আলম তালুকদার

শা‌হে আলম তালুকদার হলেন বাংলাদেশের একজন রাজনীতিবিদ, আওয়ামী লীগের কেন্দ্রীয় উপ কমিটির সহ-সম্পাদক এবং সাবেক সংসদ সদস্য। তিনি বাংলাদেশ ছাত্রলীগের প্রাক্তন কেন্দ্রীয় সভাপতি ছিলেন। তিনি একাদশ জাতীয় নির্বাচনে বরিশাল-২ আসন থেকে সংসদ সদস্য নির্বাচিত হন।

রাজনৈতিক জীবন 
স্কুল জীবনে ছাত্রলীগের মাধ্যমে রাজনীতিতে পদার্পণ ঘটে তার।  ১৯৭৫ সালের ১৫ই আগস্ট বঙ্গবন্ধু সপরিবারে নিহত হওয়াকালীনও তিনি বরিশাল অঞ্চলে দলের হাল ধরতে এবং প্রতিবাদে জানাতে সোচ্চার ছিলেন। বরিশাল ব্রজমোহন কলেজের ছাত্র শাহে আলম পরবর্তীতে ঢাকা বিশ্ববিদ্যালয়ে ভর্তি হন এবং এরমধ্য দিয়ে তৃণমূল থেকে কেন্দ্রীয় রাজনীতিতে তার প্রবেশ ঘটে। পরবর্তী সময়ে বাংলাদেশ ছাত্রলীগের কেন্দ্রীয় কমিটির সদস্য, পাঠাগার সম্পাদক, যুগ্ম সম্পাদক, সহ-সভাপতি ও সর্বশেষ সভাপতির আসনে দায়িত্ব পালন করেন।

১৯৮১ সাল থেকে ৯০ সাল পর্যন্ত ছাত্রলীগকে সুগঠিত রাখায় শেখ হাসিনা ১৯৯০ সালে ডাকসু নির্বাচনে ছাত্রলীগের তৎকালীণ সভাপতি ও সম্পাদকের পরিবর্তে সহ সভাপতি শাহে আলমকে ভিপি প্রার্থী করেন। সাংগঠনিক দক্ষতার কারণে তাকে ছাত্রলীগের সভাপতি নির্বাচিত করা হয়। নব্বইয়ের স্বৈরাচার বিরোধী আন্দোলনে নেতৃত্ব দিয়েছেন তিনি।

১৯৯১, ৯৬, ২০০১, ২০০৮ ও ২০১৪ এর নির্বাচনে দলীয় মনোনয়ন প্রত্যাশী হলেও পাননি। অবশেষে ২০১৮-এর নির্বাচনে দলীয় মনোনয়ন লাভ করেন এবং সংসদ সদস্য হিসেবে নির্বাচিত হন।

তথ্যসূত্র

বহিঃসংযোগ 

জীবিত ব্যক্তি
বরিশাল জেলার রাজনীতিবিদ
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
বৌধ জেলা

বৌধ জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারি ১৯৯৪ খ্রিষ্টাব্দে) পূর্বতন কন্ধমাল জেলাটি থেকে নতুন জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর বৌধগড় শহরে অবস্থিত এবং বৌধগড় মহকুমা নিয়ে গঠিত৷

নামকরণ
ঐতিহাসিক তথ্যপ্রমাণে বৌধ জেলার নামকরণ সম্পর্কে তেমন কিছু জানা না গেলেও জনশ্রুতি অনুযায়ী দক্ষিণে ভঞ্জরাজাদের সাম্রাজ্যের বৌদ্ধ ধর্মের প্রভাব ও জায়গাটাকে বৌদ্ধদের তীর্থস্থলে পরিণত করার জন্য জেলাসদরটির এরূপ নাম হতে পারে৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান
জেলাটির উত্তরে ওড়িশা রাজ্যের সুবর্ণপুর জেলা৷ জেলাটির উত্তর পূর্বে(ঈশান) ওড়িশা রাজ্যের অনুগুল জেলা৷ জেলাটির পূর্বে ওড়িশা রাজ্যের অনুগুল জেলা৷ জেলাটির দক্ষিণ পূর্বে(অগ্নি) ওড়িশা রাজ্যের নয়াগড় জেলা৷ জেলাটির দক্ষিণে ওড়িশা রাজ্যের কন্ধমাল জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা৷ জেলাটির পশ্চিমে ওড়িশা রাজ্যের সুবর্ণপুর জেলা৷ জেলাটির  উত্তর পশ্চিমে(বায়ু) ওড়িশা রাজ্যের সুবর্ণপুর জেলা৷

জেলাটির আয়তন ৩০৯৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৯৯%৷

ভাষা
বৌধ জেলায় প্রচলিত ভাষাসমূহের পাইচিত্র তালিকা নিম্নরূপ -

সমগ্র জেলাটিতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷

ধর্ম

জনসংখ্যার উপাত্ত
মোট জনসংখ্যা ৩৭৩৩৭২(২০০১ জনগণনা) ও ৪৪১১৬২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৯তম৷ ওড়িশা রাজ্যের ১.০৫% লোক বৌধ জেলাতে বাস করেন৷ জেলার জনঘনত্ব ২০০১ সালে ১২১ ছিলো এবং ২০১১ সালে তা বৃদ্ধি পেয়ে ১৪২ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৮.১৬% , যা ১৯৯১-২০১১ সালের ১৭.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯১(সমগ্র) এবং শিশু(০-৬ বৎ) লিঙ্গানুপাত ৯৭৮৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫৭.৭৩%(২০০১) তথা ৭১.৬১%(২০১১)৷
পুরুষ স্বাক্ষরতার হার ৭৬.২৩%(২০০১) তথা ৮৩.৩৪%(২০১১)৷
নারী স্বাক্ষরতার হার ৩৯.০২%(২০০১) তথা ৫৯.৭৯% (২০১১)৷ জেলাটিতে শিশুর অনুপাত সমগ্র জনসংখ্যার ১৪.০২%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

ওড়িশার জেলা
বৌধ জেলা
১৯৯৪-এ প্রতিষ্ঠিত রাষ্ট্র ও অঞ্চল
ভদ্রক জেলা

ভদ্রক জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে (১লা এপ্রিল ১৯৯৩ খ্রিস্টাব্দে) পূর্বতন বালেশ্বর জেলাটি থেকে নতুন জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর ভদ্রক শহরে অবস্থিত এবং ভদ্রক মহকুমা নিয়ে গঠিত৷

নামকরণ
বিশেষজ্ঞদের মতে ভদ্রক জেলাসদরের নিকটে প্রবাহিত সালন্দি নদীর তীরে অবস্থিত বিখ্যাত হিন্দুতীর্থ ভদ্রকালী মন্দিরের নামানুসারে জায়গাটির নামকরণ করা হয় ভদ্রক৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান
জেলাটির উত্তরে ওড়িশা রাজ্যের বালেশ্বর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা৷ জেলাটির দক্ষিণে ওড়িশা রাজ্যের কেন্দ্রাপড়া জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের যাজপুর জেলা৷ জেলাটির পশ্চিমে ওড়িশা রাজ্যের জাজপুর জেলা৷ জেলাটির  উত্তর পশ্চিমে(বায়ু) ওড়িশা রাজ্যের কেন্দুঝর জেলা৷ জেলাটির পূর্ব ও উত্তর পূর্বে(ঈশান) বঙ্গোপসাগর অবস্থিত৷

জেলাটির আয়তন ২৫০৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৬১%৷

ভাষা
ভদ্রক জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ১৩৩৩৭৪৯(২০০১ জনগণনা) ও ১৫০৬৩৩৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১২তম৷ ওড়িশা রাজ্যের ৩.৫৯% লোক ভদ্রক জেলাতে বাস করেন৷ জেলার জনঘনত্ব ২০০১ সালে ৫৩২ ছিলো এবং ২০১১ সালে তা বৃদ্ধি পেয়ে ৬০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৯৪% , যা ১৯৯১-২০১১ সালের ২০৬১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮১(সমগ্র) এবং শিশু(০-৬ বৎ) লিঙ্গানুপাত ৯৪২৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৭৩.৮৬%(২০০১) তথা ৮২.৭৮%(২০১১)৷ পুরুষ স্বাক্ষরতার হার ৮৪.৬৫%(২০০১) তথা ৮৯.৬৪%(২০১১)৷ নারী স্বাক্ষরতার হার ৬২.৮৫%(২০০১) তথা ৭৫.৮৩% (২০১১)৷ জেলাটিতে শিশুর অনুপাত সমগ্র জনসংখ্যার ১২.২৫%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

ওড়িশার জেলা
ভদ্রক জেলা